**REPUBLIKA HRVATSKA**

**KRAPINSKO- ZAGORSKA ŽUPANIJA**

**Centar za odgoj i obrazovanje Krapinske Toplice**

**Ljudevita Gaja 2**

**Krapinske Toplice**

KLASA: 602-02/16-01-02/18

URBROJ: 2197/03-380-16-16-01

Krapinske Toplice, 16.6.2016.

Na temelju članka 127. Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10., 105/10., 90/11., 16/12., 86/12., 94/13. i 152/14.) i članka 63. Statuta Centra za odgoj i obrazovanje Krapinske Toplice, Školski odbor Centra za odgoj i obrazovanje Krapinske Toplice na 3. sjednici Školskog odbora Centra za odgoj i obrazovanje Krapinske Toplice održanoj dana 6. lipnja 2016. godine pod točkom 5. dnevnog reda donosi

**O D L U K U**

**o raspisivanju natječaja za izbor i imenovanje ravnatelja/ice**

**Centra za odgoj i obrazovanje Krapinske Toplice**

**I.**

Natječaj za izbor i imenovanje ravnatelja/ice Centra za odgoj i obrazovanje Krapinske Toplice raspisat će se prema utvrđenom tekstu natječaja:

Na temelju članka 126. i 127. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10., 90/11., 16/12., 86/12., 94/13. i 152/14.) i članka 63. Statuta Centra za odgoj i obrazovanje Krapinske Toplice, Školski odbor Centra za odgoj i obrazovanje Krapinske Toplice raspisuje

NATJEČAJ

za izbor i imenovanje ravnatelja/ice škole

Uvjeti:Za ravnatelja/icu može biti izabrana i imenovana osoba koja ispunjava uvjete propisane u članku 126. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10., 90/11., 16/12., 86/12., 94/13. i 152/14.):

1. Ravnatelj/ica školske ustanove mora ispunjavati sljedeće uvjete:
2. završen studij odgovarajuće vrste za rad na radnom mjestu učitelja ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij

2) uvjete propisane člankom 106. Zakona o odgoju i obrazovanju u osnovnoj i srednjoj

Školi,

3) najmanje 8 godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

**(2)** Osim osobe koja je završila neki od studija iz stavka 1. podstavka 1. članka 126. Zakona o odgoju i obrazovanju u osnovnoj i srednjoj školi, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

**(3)** Iznimno, osoba koja ne ispunjava uvjete iz stavka 1. podstavka 1. ili stavka 2. članka 126. Zakona o odgoju i obrazovanju u osnovnoj i srednjoj školi, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu ( „Narodne novine“, br. 59/90., 26/93., 27/93., 29/94., 7/96., 59/01., 114/01. i 76/05.).

Uz pisanu prijavu na natječaj kandidat je obvezan priložiti u izvorniku ili ovjerenom presliku:

* životopis
* diplomu-dokaz o završenom studiju, javnu ispravu kojom se dokazuje stupanj i vrsta stručne spreme
* domovnicu
* dokaz o stažu osiguranja - potvrda ili elektronički zapis Hrvatskog zavoda mirovinskog osiguranja o radno pravnom statusu
* dokaz o radnom iskustvu na odgojno-obrazovnim poslovima – potvrda školske ustanove o vrsti i trajanju poslova
* dokaz o položenom stručnom ispitu ili dokaz da je osoba oslobođena obveze polaganja ( potvrda školske ustanove o zasnovanom radnom odnosu )
* dokaz ( odluka o imenovanju ravnatelja ) da u trenutku prijave na natječaj obavlja poslove ravnatelja/ice u najmanje drugom uzastopnom mandatu za osobe koje se kandidiraju temeljem članka 126. stavak 3. Zakona o odgoju i obrazovanju u osnovnoj i srednjoj školi
* dokaz (uvjerenje nadležnog suda ne starije od 8 dana) da u trenutku podnošenja prijave na natječaj protiv osobe nije pokrenut i da se ne vodi kazneni postupak glede zapreka za zasnivanje radnog odnosa u školskoj ustanovi prema članku 106. Zakona o odgoju i obrazovanju u osnovnoj i srednjoj školi

Ravnatelj/ica se imenuje na pet (5) godina.

Na natječaj se ravnopravno prijavljuju osobe oba spola.

Rok za podnošenje prijava kandidata je osam (8) dana od dana objave natječaja.

Prijave na natječaj s potrebnom dokumentacijom dostaviti u zatvorenoj omotnici preporučenom poštom na adresu škole: **Centar za odgoj i obrazovanje Krapinske Toplice, Ljudevita Gaja 2, 49217 Krapinske Toplice** s naznakom **„Za natječaj za izbor i imenovanje ravnatelja – ne otvarati “.**

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni pisanim putem u roku od 45 dana od dana isteka roka za podnošenje prijava.

**II.**

Natječaj će biti objavljen u ponedjeljak 20. lipnja 2016. godine u dnevnom tisku – 24sata na način da bude dostupan svim kandidatima na području Republike Hrvatske, na internetskim stranicama Centra za odgoj i obrazovanje Krapinske Toplice (web stranica Osnovne škole pri Specijalnoj bolnici za medicinsku rehabilitaciju Krapinske Toplice) i oglasnoj ploči Centra za odgoj i obrazovanje Krapinske Toplice.

**III.**

Odluka o raspisivanju natječaja za imenovanje ravnatelja/jice Centra za odgoj i obrazovanje Krapinske Toplice je jednoglasno donesena sa šest (6) glasova nazočnih članova dizanjem ruku „ZA“.

**IV.**

Ova Odluka stupa na snagu danom donošenja.

Predsjednica Školskog odbora

Ivančica Antolić